stanford-oval/wikipedia huggingface dataset:
Intiantrappi

| Intiantrappi |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kurkilinnut Gruiformes
Heimo::  Trapit Otididae
Suku::  Kuningastrapit Ardeotis
Laji::  nigriceps
Kaksiosainen nimi
 Ardeotis nigriceps  (Vigors, 1831) 
Katso myös
   Intiantrappi Wikispeciesissä   Intiantrappi Commonsissa 
Infobox OKNimi-testi OKIUCN-testi OK: 
Intiantrappi (Ardeotis nigriceps) on äärimmäisen uhanalainen lintulaji. Intiantrappeja on arvioitu olevan jäljellä alle 250 sukukypsää yksilöä. Naaras munii vuodessa vain yhden munan. Intiantrappi on yksi maailman painavimmista linnuista. Koiras voi painaa jopa 15 kilogrammaa. Intiantrappia on metsästetty vuosikausia, mutta enemmän niitä uhkaa karja, joka vie kaiken ruohon aavikoilta. Intiantrappia yritetään pelastaa tekemällä aitauksia, joihin ei päästetä karjaa. Intiantrapilla on todella huono näkö.
Aiheesta muualla

Laji.fi: Intiantrappi (Ardeotis nigriceps)
ITIS: Ardeotis nigriceps (englanniksi)
| --- | --- |
Taksonitunnisteet:  Wikidata: Q864359  Wikispecies: Ardeotis nigriceps  ADW: Ardeotis_nigriceps  ARKive: ardeotis-nigriceps  Avibase: 2799567A50B2B6C5  BioLib: 136680  BirdLife: 22691932  BOW: indbus1  CoL: GCMS  eBird: indbus1  GBIF: 2474902  iNaturalist: 114  IRMNG: 11176578  ISC: 93506  ITIS: 176430  IUCN: 22691932  NCBI: 172692  Observation.org: 72699  Open Tree of Life: 976081  Paleobiology Database: 415418  Species+: 5869  Xeno-canto: Ardeotis-nigriceps
Unreal Engine

| Unreal Engine |
| --- | --- |

Kehittäjä:  Epic Games
Kehityshistoria
Vakaa versio:  5.3
Tiedot
Ohjelmistotyyppi:  pelimoottori
Alusta:  monialustainen
Lisenssi:  omisteinen lisenssi
Aiheesta muualla
Verkkosivusto
Unreal Engine on Epic Gamesin kehittämä pelimoottori, joka oli käytössä yhtiön vuonna 1998 julkaistussa pelissä Unreal. Pelimoottori on käytettävissä Windows-, OS X-, Linux-, PlayStation 4-, Xbox One-, Adobe Flash-, Android-, iOS-, ja Nintendo Switch -alustoilla. Tämän lisäksi Unreal Engine toimii myös joillakin vanhemmilla pelikonsoleilla kuten Sega Dreamcast. Pelimoottorin muokkain toimii Windows-, OS X- ja  Linux-alustoilla.
Unreal Engine sisältää tuen UnrealScript-komentosarjakielelle, jota käytetään moottorin lähdekoodissa ja pelin sisäisten tapahtumien luomisessa. UnrealScript muistuttaa C, C++ ja Java -ohjelmointikieliä.
Pelimoottori tukee erilaisia virtuaalitodellisuuslaseja sekä tehostetun todellisuuden laitteita ja alustoja kuten Oculus VR, SteamVR ja Samsung Gear VR.
Historia

Unreal Enginen ensimmäisen version teki Epic Gamesin perustaja Tim Sweeney. Hän oli aiemmin tehnyt kehitystyökalut shareware-peleihinsä ZZT (1991) ja Jill of the Jungle (1992), ja alkoi tehdä pelimoottoria vuonna 1995 peliä varten, josta myöhemmin tuli Unreal. Vuosien kehityksen jälkeen moottori esiteltiin pelin julkaisun yhteydessä vuonna 1998. MicroProse ja Legend Entertainment olivat tosin lisensoineet pelimoottorin käyttöönsä vuonna 1996, joten se oli heidän käytössään jo ennen tätä. Sweeney kertoi haastatteluissa tehneensä 90 prosenttia pelin koodista, sisältäen grafiikan piirtämisen, työkalut ja verkko-toiminnallisuuden.
Aluksi Unreal Engine piirsi 3D-grafiikkaa vain prosessorin avulla, mikä oli ohjelmistorenderöintiä. Myöhemmin se pystyi hyödyntämään näytönohjainten laskentatehoa keskittymällä erityisesti 3dfx:n näytönohjaimille suunniteltuun Glide-rajapintaan. Vaikka OpenGL ja Direct3D olivat tuettuja, suorituskyky oli tällöin heikompi Glideen verrattuna, koska niiden tekstuurienhallinta oli tuolloin puutteellista.  Sweeney arvosteli erityisesti kuluttajille suunnattujen OpenGL-ajurien laatua kuvaillen niitä "äärimmäisen ongelmallisiksi, bugisiksi ja testaamattomiksi", ja leimasi toteutuksen koodin "pelottavaksi" verrattuna Direct3D:n siistimpään ja yksinkertaisempaan tukeen. Äänen osalta Epic käytti konekielellä luotua Galaxy Sound System -ohjelmistoa, joka integroi sekä EAX- että Aureal-ääniteknologiat, ja mahdollisti tracker-musiikin käyttämisen, mikä antoi pelisuunnittelijoille joustavuutta siinä, miten pelin musiikkeja soitettiin tietyissä kohdissa kenttiä. Quaken Reaper Bots -lisäosan tekijä Steve Polge loi tekoälyjärjestelmän perustuen tietoon, jonka hän oli saanut edelliseltä työnantajaltaan IBM:ltä suunnitellessaan reititinprotokollia.
Vuonna 2014 Unreal Engine 4:n myötä pelimoottori muuttui kuukausimaksulliseen tilauspohjaiseen malliin sekä kiinteään viiden prosentin rojaltimaksuun pelimyynnistä. Tilaajille on saatavilla myös pääsy pelimoottorin C++-kieliseen lähdekoodiin.
Vuonna 2020 pelimoottorin käyttö muuttui rojaltimaksuttomaksi, kunnes peli tuottaa miljoona dollaria. Aiemmin pelimoottoria pystyi käyttämään ilman rojaltimaksua kunnes peli tuottaa 50 000 dollaria.
Unreal Engine 5 -pelimoottorin ennakkojulkaisuversio julkaistiin vuoden 2021 toukokuussa pelikehittäjille. Yleisesti saatava julkaisuversio on julkaistu huhtikuussa 2022. Unreal Engine 5:n uusiin ominaisuuksiin kuuluvat geometriajärjestelmä Nanite ja valaistusjärjestelmä Lumen. Lumen toimii reaaliaikaisesti ja vähentää tarvetta esilasketulle valaistukselle (Lightmap), sekä osaa käyttää laitteistotukea säteenseurannalle. Nanite on mikro-polygonitekniikka, joka tuottaa hienojakoisia yksityiskohtia: tekniikka päättelee tarvittavat yksityiskohdat ja automaattiset yksityiskohtatasot (engl. level of detail). Julkaisun aikana tekniikassa on vielä puutteita kuten kasvillisuuden käsittelyssä, mutta näiden odotetaan paranevan päivitysten myötä.
Pelimoottoria hyödyntäviä pelejä > Unreal Engine

Deus Ex (2000)
Harry Potter ja salaisuuksien kammio (2002)
Harry Potter ja viisasten kivi (2001)
Rune (2000)
Rune: Halls of Valhalla (2001)
Star Trek: Deep Space Nine: The Fallen (2000)
Star Trek: The Next Generation: Klingon Honor Guard (1998)
Tactical Ops: Assault on Terror (2002)
Unreal (1998)
Unreal Tournament (1999)
X-COM: Enforcer (2001)
Pelimoottoria hyödyntäviä pelejä > Unreal Engine 2

America’s Army (2002)
BioShock - (2007) 2K Boston/2K Australia
Brothers In Arms: Road to Hill 30 (2005)
Deus Ex: Invisible War (2003)
Harry Potter ja Azkabanin vanki (2004)
Killing Floor (2009)
Magic: The Gathering Battlegrounds (2003)
Men of Valor (2004)
Postal² (2003)
Postal 2: Share the Pain (2003)
Postal 2: Apocalypse Weekend (2005)
Ragnarok Online 2 (2006)
Red Orchestra: Ostfront 41–45 (2006)
Shadow Ops: Red Mercury (2004)
Star Wars: Republic Commando (2005)
SWAT 4 (2005)
Thief: Deadly Shadows (2004)
Tom Clancy’s Rainbow Six 3: Raven Shield (2003)
Tom Clancy’s Rainbow Six 3: Athena Sword (2004)
Tom Clancy’s Rainbow Six 3: Iron Wrath (2005)
Tom Clancy’s Splinter Cell (2003)
Tom Clancy’s Splinter Cell: Pandora Tomorrow (2004)
Tom Clancy’s Splinter Cell: Chaos Theory (2005)
Tribes: Vengeance (2004)
Unreal II: The Awakening (2003)
EXpanded MultiPlayer (2003)
Unreal Tournament 2003 (2002)
Unreal Tournament 2004 (2004)
Unreal Championship (2002)
Unreal Championship 2: The Liandri Conflict (2005)
XIII (2003)
Battle territory online (2012 tai aikaisemmin)
Pelimoottoria hyödyntäviä pelejä > Unreal Engine 3

Aliens (2009) Gearbox Software
America’s Army 3.0 (2009) US Army
APB: All Points Bulletin (2010) Realtime Worlds
Army of Two (2008) Electronic Arts
BioShock Infinite (2013) Irrational Games
Black Powder Red Earth (2007) Echelon Studios
Brothers in Arms: Hell’s Highway (2007) Gearbox Software
BlackSite: Area 51 (2007) Midway Austin
Borderlands (2009) Gearbox Software
DC Universe Online (2011) Sony Online Entertainment
DmC: Devil May Cry (2012) Capcom
Duke Nukem Forever (2011) 3D realms Gearbox Software
Earth No More (2009) Recoil Games / 3D Realms
Elveon (2007) 10tacle Studios
Fatal Inertia (2007) Koei
Frontlines: Fuel of War (2008) Kaos Studios
Gears of War (2006) Epic Games
Gears of War 2 (2008) Epic Games
Global Agenda (TBA) Hi-Rez Studios
Hail to the Chimp (2008) Wideload Games
Hour of Victory (2007) Midway Games
Huxley (2010) Webzen Games
Infinity Blade (2010) Epic Games
Life Is Strange (2015) Dontnod Entertainment
Lost Odyssey (2007) Mistwalker
Mass Effect (2007) BioWare
Medal of Honor: Airborne (2007) Electronic Arts
Mirror’s Edge (2008) EA Digital Illusions CE
Monster Madness: Battle for Suburbia (2007) Artificial Studios
Mortal Kombat (2011) Midway Games
Outlast (2013) Red Barrels
Red Orchestra 2: Heroes of Stalingrad (2011) Tripwire Interactive
Remember Me (2013) Dontnod Entertainment
RoboBlitz (2006) Naked Sky Entertainment
Rogue Warrior: Black Razor (2007) Bethesda Softworks
Stargate Worlds (2007) Cheyenne Mountain Entertainment
Stranglehold (2007) Midway Chicago
The Last Remnant (2008) Square Enix
The Scourge Project Tragnarion Studios
The Wheelman (2007) Midway Games
To End All Wars (2008) Kuju Entertainment
Tom Clancy’s EndWar (2008) Ubisoft
Tom Clancy’s Rainbow Six: Vegas (2006)
Turning Point: Fall of Liberty (2008) Spark Unlimited
Turok (2008) Propaganda Games
Undertow (2007) Chair Entertainment
Unreal Tournament 3 (2007) Epic Games
Pelimoottoria hyödyntäviä pelejä > Unreal Engine 4

Absention (TBA) Dream Wave Games
Abzû (2016) 505 Games
Acacia: Time Trails (2015)
Ace Combat 7: Skies Unknown (2019) Bandai Namco Entertainment
Aderyn’s Cradle (2016) Mojo Games Studios
Adrift (videopeli) (2016) 505 Games
Alone in the Dark: Illumination (2015) Atari
Bloodstained: Ritual of the Night (2017) Deep Silver
Cyberdimension Neptunia: 4 Goddesses Online (2017) Idea Factory Compile Heart Tamsoft
Days Gone (2019) SIE Bend Studio
Dead Island 2 (2016) Deep Silver
Final Fantasy VII Remake (2020) Square Enix
Fortnite (2017) Epic Games
Insurgency: Sandstorm (2018) New World Interactive
Kingdom Hearts III (2019) Square Enix
Life Is Strange 2 (2018) Dontnod Entertainment
Mordhau (2019) Triternion
PlayerUnknown’s Battlegrounds (2017) Bluehole
Satisfactory (2019) Coffee Stain Studios
Spyro Reignited Trilogy (2018) Toys for Bob
The Awesome Adventures of Captain Spirit (2018) Dontnod Entertainment
Crash Bandicoot 4: It’s About Time (2020) Toys for Bob
Sea of Thieves (2018) Rare
Poppy Playtime (2021) (luvut 1 ja 2)
Pelimoottoria hyödyntäviä pelejä > Unreal Engine 5

S.T.A.L.K.E.R. 2: Heart of Chornobyl (tulossa)
Remnant 2 (2023)
Fortnite (2022—)
Poppy Playtime (luvut 3 ja 4)
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut (englanniksi, kiinaksi, koreaksi, japaniksi)
-pelisarja
| --- | --- |
Virallinen sarja:  Unreal Return to Na Pali  Unreal II: The Awakening eXpanded MultiPlayer 
Unreal Tournament:  Unreal Tournament  Unreal Tournament 2003  Unreal Tournament 2004  Unreal Tournament 3 
Unreal Championship:  Unreal Championship  Unreal Championship 2: The Liandri Conflict 
Teknologia: Unreal Engine
| n k Pelimoottorit |
| --- | --- |
id Software:  Doom-pelimoottori  Quake-pelimoottori  id Tech 2 (Quake II)  id Tech 3 (Quake III: Arena)  id Tech 4 (Doom 3)  id Tech 5  QuakeC  GtkRadiant 
Epic Games:  Unreal Engine  Unreal Engine 2  Unreal Engine 3  Unreal Engine 4 
Crytek:  CryEngine  CryEngine 2  CryEngine 3  CryEngine 3.6 - 4  CryEngine V 
Gamebase:  Gamebryo  LightSpeed 
Unity Technologies:  Unity 
Digital Illusions CE:  Frostbite Engine  Frostbite 2  Frostbite 3 
Valve Corporation:  GoldSrc  Source  Source 2 
Bohemia Interactive Studio:  Real Virtuality  Enforce 
Sega:  Hedgehog Engine  Hedgehog Engine 2 
Capcom:  MT Framework  Panta Rhei  RE Engine 
Media Molecule:  Dreams
Akselin huulitiiviste

Pyörivän akselin huulitiiviste.
A=Akseli,
B=Kotelo,
C=Nesteen puoli,
D=Ilman puoli,
1=Metallirengas,
2=Tiivistepinta,
3=Jousirengas,
4=Toinen tiivistepinta
Akselin huulitiiviste eli huulirengastiiviste on rengasmainen tiiviste, joka tiivistyy ilman ulkopuolista puristusta renkaan U-, V- tai L-profiilin sisään asennetun jousirenkaan avulla. Tiivistetyyppi on hyvin yleinen ja usein puhutaan vain akselitiivisteestä. Puhekielessä käytetään usein nimitystä stefa, joka on yleisnimeksi muodostunut erään valmistajan kauppanimi.
Aiheesta muualla

Kuvia tai muita tiedostoja aiheesta Akselin huulitiiviste Wikimedia Commonsissa
Stefa Trelleborgin sivustolla (suomeksi)
Tietoa Stefa tuotemerkistä (Arkistoitu – Internet Archive) (englanniksi)
Kudzu

| Kudzu |
| --- | --- |
 Pueraria montana kukassa
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Alaheimo::  Faboideae
Suku::  Kudzut Pueraria
Katso myös
   Kudzu Wikispeciesissä   Kudzu Commonsissa 
Infobox OKNimi-testi OK: 
Kudzu on yleisnimitys yhdelle tai muutamille kudzujen (Pueraria) suvun lajille. Kudzut ovat monivuotisia köynnöskasveja, jotka kiipeilevät, kiertävät ja tukahduttavat muita luonnossa kasvavia kasveja. Niitä pidetään yleisesti rikkakasveina, ja esimerkiksi Pohjois-Amerikassa kudzu on haitallinen vieraslaji. Kudzut ovat syötäviä ja niitä voidaan käyttää lääkekasveina. Niillä on todettu tehoa muun muassa tupakoinnin ja alkoholismin lopettamisessa. Kudzut ovat kotoperäisiä lajeja pääosin Itä- ja Kaakkois-Aasiassa ja Tyynenmeren saaristossa.
Taksonomia ja nimikkeistö

Kudzu merkitsee yhtä tai useampaa kudzujen suvun lajia. Niiden väliset morfologiset erot ovat hienovaraisia, ja ne voivat risteytyä toistensa kanssa. Kudzu-lajikkeet ovat peräisin useammasta kuin yhdestä kudzu-lajista.
Kudzulajeja ovat esimerkiksi:
Pueraria montana
Pueraria edulis
Pueraria phaseoloides
Pueraria tuberosa
Pueraria mirifica
Leviäminen

Kudzu leviää maanpäällisesti kasvavan köynnöksen avulla. Köynnöksessä olevat nystyrät kasvattavat juuret ja uusi kasvi alkaa kasvaa. Kudzu leviää myös siemenistä. Siemenet ovat hyytelömäisessä massassa kovan kuoren sisällä. Uuden sadon siemenet voivat kypsyä saman vuoden syksyllä, vaikka se onkin harvinaista. Kovan kuoren suojassa olevat siemenet voivat pysyä elinvoimaisina useiden vuosien ajan. Itääkseen ne vaativat märän maan ja yli 20 °C:n lämpötilan viiidestä seitsemään päivän ajan.
Kun siemenet ovat itäneet, taimet on pidettävä hyvin valutetussa turpeessa, joka säilyttää korkean kosteuden. Kasvuvaiheen aikana on tärkeää, että kudzu saa mahdollisimman paljon auringonvaloa. Kudzu-taimet ovat herkkiä mekaanisille vaurioille ja kemiallisille lannoitteille. Ne eivät siedä pitkää kuivuutta tai tulvia.
Käyttö > Maaperän parantaminen ja säilyttäminen

Kudzuja on käytetty mm. eroosion hallitsemiseen ja maaperän parantamiseen. Palkokasvina se lisää maaperän typensitomiskykyä.
Käyttö > Päihteiden käytön lopettaminen

Kudzua on käytetty lääkekasvina perinteisessä kiinalaisessa lääketieteessä. Siitä on saatu apua paitsi alkoholin, myös tupakan käytön lopettamiseen. Kudzun vaikuttavuus päihteiden käytön lopettamisessa perustuu sen sisältämään dihydromyrisetiiniin. Dihydromyrisetiiniä (DHM) on myös eräissä muissa kasveissa kuten aasialaisessa Pueraria lobata kudzu-kasvissa ja suomalaisessa kiiltopajussa (Salix phylicifolia). Se, että kiiltopaju sisältää DHM:ää ei ole yleisesti tiedossa. Se voi olla syynä siihen, että kiiltopajua ei ole hyödynnetty kaupallisesti. DHM:ää kutsutaan myös nimellä ampelopsiini.
Kudzun palkoja
Aavikkotrappi

| Aavikkotrappi |
| --- | --- |
 Aavikkotrappi
Uhanalaisuusluokitus
 Silmälläpidettävä  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kurkilinnut Gruiformes
Heimo::  Trapit Otididae
Suku::  Kuningastrapit Ardeotis
Laji::  arabs
Kaksiosainen nimi
 Ardeotis arabs  (Linnaeus, 1758) 
Katso myös
   Aavikkotrappi Wikispeciesissä   Aavikkotrappi Commonsissa 
Infobox OKNimi-testi OKIUCN-testi OK: 
Ardeotis arabs
Aavikkotrappi (Ardeotis arabs) on trappien heimoon kuuluva kuningastrappilaji.
Tuntomerkit

Aavikkotrappi on 70–90 senttimetriä pitkä. Väritykseltään se on harmaanruskea. Kaulassa on ohutta poikkijuovitusta. Niskassa linnulla on lyhyt töyhtö, joka näkyy yleensä vain soitimella.
Levinneisyys

Aavikkotrappeja pesii Afrikassa Saharan eteläpuolella.
Kiinan erityishallintoalueet

Hongkongin lippu
Macaon lippu
Erityishallintoalueet (yksink.: 特别行政区; perint.: 特別行政區; pinyin: tèbié xíngzhèngqū; Jyutping: dak6bit6 hang4zing3keoi1, engl. special administrative region, port. região administrativa especial) ovat yksi neljästä maakuntatason alueiden tyypistä Kiinan kansantasavallassa. Nämä hallinnolliset alueet ovat Kiinan kansantasavallan valtioneuvoston suorassa alaisuudessa, ja niillä on maan korkein itsehallinnon taso keskushallinnosta. Erityishallintoalueita on nykyisellään kaksi: Hongkong ja Macao.
Historia

Erityishallintoalueiden laillinen pohja on Kiinan perustuslain artiklasta 31, vuodelta 1982, jossa todetaan maan voivan perustaa erilaista järjestelmää noudattavia alueita. Tällaisia alueita on kaksi: vuonna 1997 Kiinan ja Britannian sopimuksella saatu Hongkong ja vuonna 1999 Kiinan ja Portugalin sopimuksella saatu Macao. Pitkän siirtomaahallinnon takia alueille päätettiin antaa erityishallintoalueen asema eli korkea itsehallinto, jotta alueilla voitaisiin jatkaa tuttuja toimintatapoja.
Järjestelmä

Erityishallintoalueet noudattavat ”yksi maa, kaksi järjestelmää” -periaatetta, eli ne vastaavat itse kaikista muista asioista paitsi ulkopolitiikasta ja puolustuksesta, joita hoitaa Kiina. Niillä on omat niin kutsutut peruslait (Hongkongin peruslaki ja Macaon peruslaki). Alueilla on omat poliittiset ja oikeusjärjestelmänsä. Valuuttoina ovat Kiinan renminbin sijaan Hongkongin dollari ja Macaon pataca.
Kiinan kansankongressilla on kuitenkin oikeus hallinnoida erityishallintoalueiden lakeja. Vuonna 2020 säädettiin Hongkongiin uusi turvallisuuslaki valtaviin mielenosoitusten jälkeen. Kiinan on muutenkin epäilty kaventavan erityishallintoalueiden oikeuksia.
Taiwan

Kiinan kansantasavalta on tarjonnut erityishallintoalueen statusta useamman kerran Kiinan tasavallalle eli Taiwanille, jota se pitää kapinoivana maakuntanaan. Taiwan on kuitenkin käytännössä itsenäinen valtio, eikä halua liittyä Kiinaan.
Vuonna 1979 Kiinan kansantasavallan linja muuttui, kun Kiinojen yhdistyminen luvattiin tehdä rauhanomaisesti eikä Taiwania väkivaltaisesti liittämällä. Ensimmäisen kerran Kiina ehdotti erityishallintoalueen asemaa Taiwanille ja sen hallinnoimille alueille vuonna 1981. Sittemmin erilaisia ehdotuksia on annettu useita.
Kiinan kansantasavalta on uhannut liittää Taiwanin Pekingin keskushallinnon alaisuuteen tulevaisuudessa, mutta ilman selkeää aikataulua. Vuoden 1979 lausunnon 40-vuotisjuhlapuheessa tammikuussa 2019 Kiinan kommunistisen puolueen pääsihteeri Xi Jinping kertoi, kuinka ”yksi maa, kaksi järjestelmää” -periaate tullaan soveltamaan Taiwaniin. Xi muun muassa sanoi, että Kiinan tasavallan hallinto lopetettaisiin, mutta Taiwanin yhteiskuntaa ja taloudellista elämäntapaa kunnioitettaisiin, kuten muilla erityishallintoalueilla.
Hongkong ja Macao kartalla
Käännös suomeksi
Barney Stanley

Barney Stanley
Russell "Barney" Stanley (1. tammikuuta 1893 - 16. toukokuuta 1971)  oli kanadalainen ammattimainen jääkiekkoilija, joka pelasi hyökkääjänä Vancouver Millionaires -joukkueessa Pacific Coast Hockey Association -sarjassa (PCHA) sekä Calgary Tigersia, Regina Capitalsia ja Edmonton Eskimosia Western Canada Hockey League -liigassa (WCHL). Hän toimi Chicago Black Hawksin toisena valmentajana National Hockey Leaguessa (NHL), jossa myös pelasi yhden ottelun.  Hän voitti Stanley Cupin Millionairesin mukana vuonna 1915 ja tuli valituksi Hockey Hall of Fameen vuonna 1963.
Aiheesta muualla

Barney Stanley The Internet Hockey Databasessa (englanniksi)
Legends of Hockey:  Barney Stanley
nhl.com bio page for Barney Stanley
Uskonto Satakunnassa

Uskontokuntiin kuuluminen Satakunnassa (pl. Pori), Tilastokeskus (2023)
Luterilaisuus (74.8%)
Muut uskonnot (1.5%)
Uskontokuntiin kuulumattomat (23.7%)
Ulvilan kirkko on 1500-luvun vaihteessa valmistunut kivikirkko.
Tämä artikkeli käsittelee Satakunnan uskontoa ja uskonnollisia yhteisöjä, poislukien Porin kaupunki, jota käsitellään Porin uskontoa käsittelevässä artikkelissa. Satakunnan maakunnan asukkaista 74,8 prosenttia kuuluu Suomen evankelis-luterilaiseen kirkkoon, kun koko maassa vastaava luku on 63,6 prosenttia (2023).  Muihin uskontokuntiin kuuluu 1,5 prosenttia väestöstä ja uskontokuntiin kuulumattomia on 23,7 prosenttia väestöstä.
Historia > Katolinen aika

Kristinusko tunnettiin Kokemäenjoen laaksossa jo 1000-luvun alussa. Lounais-Suomen yhteys Ruotsiin valtapiiriin ja sen kirkolliseen toimintaan lujittui 1100-luvulla.
Katolisella ajalla Satakunnan alueelle perustettiin ensimmäisenä 1300-luvulla Ulvilan seurakunta (1311), Kokemäen seurakunta (1324), Eurajoen seurakunta (1346) sekä Harjavallan seurakunta (1392). Satakunnassa on joitakin jäänteitä romaanistyylisistä puukirkoista. Dacian fransiskaaniprovinssiin kuulunut Rauman fransiskaanikonventti perustettiin 1400-luvun puolivälissä.
Katolisella ajalla Satakunta oli kirkonrakentamisen painopistealuetta erityisesti toisen kirkkosukupolven aikana vuosina 1480–1550. Nuoremman kirkkosukupolven aikana Satakuntaan rakentui kivikirkot Ulvilaan, Huittisiin ja Raumalle sekä sakaristot Kokemäelle, Eurajoelle ja Köyliöön.
Historia > Luterilainen aika

Vuonna 1554 toteutetussa hiippakuntajaosssa Satakunnan alue jäi Turun hiippakunnan alaisuuteen. Vuoden 1726 valtiopäivillä asetettiin seuratoiminnan kieltänyt konventikkeliplakaatti. Lainsäätäjien asetusta vastustanut separatistinen liike alkoi vaikuttaa Varsinais-Suomessa rukoilevaisena kansanherätyksenä 1750-luvun puolivälissä, josta se levisi pian Satakuntaan. Rukoilevaista liikettä edelsi myös 1800-luvun vaihteessa esiintynyt hyppyherätys.
Varsinais-Suomessa alkunsa saanut evankelinen herätysliike levisi Satakuntaan rukoilevaisten ydinkannatusalueen ympärille 1800-luvun puoliväliin mennessä.
Historia > Uskonnollisen vapauden aika

Uskonnollinen vapaus lisääntyi vuonna 1869, kun vapaan seuratoiminnan kieltänyt konventikkeliplakaatti kumottiin. Vuonna 1889 sallittiin myös siirtyminen pois luterilaisesta kirkosta. Lestadiolaisuus levisi Satakunnan alueelle 1870-luvulta lähtien ensimmäisenä Porin ympäristöön. 1880- ja 1890-lukujen aikana lestadiolaisuus Kokemäen–Huittisten seudun. Liike ei edennyt vahvalle rukoilevaiselle alueelle Eurajoen ympäristöön.
Vapaakirkollisuus sai 1900-luvun vaihteesta lähtien kannatusta erityisesti Satakunnan pohjoisosassa sekä Rauman ympäristössä. Kankaanpäähän perustettiin vapaaseurakunta vuosisadan vaihteessa. Vapaakirkollisuuden piirissä syntynyt skutnabbilaisuus sai puolestaan 1900-luvun alussa yksittäistä kannatusta Satakunnassa, erityisesti Merikarvialla ja Jämijärvellä, jonne muodostui valtakunnallisesti merkittävää skutnabbilaiskannatusta. Kankaanpään vapaaeurakunnan toimintaan vaikutti kilpailutilanne skutnabbilaisuuden kanssa.
Porin seudusta muodostui 1920-luvulla adventismin vahva alue. Huomattavin adventistien kannatus oli Raumalla, minkä lisäksi adventistinen ryhmä toimi myös Suodenniemellä.
Protestantismi > Luterilaisuus > Evankelis-luterilainen kirkko

Suomen evankelis-luterilaisen kirkon piirissä Satakunnassa toimii Turun arkkihiippakunta. Pohjoisessa Satakunnassa Porin rovastikuntaan kuuluvat Kankaanpään seurakunta, Merikarvian seurakunta ja Ulvilan seurakunta. Eteläiseen Ala-Satakunnan rovastikuntaan kuuluvat Eurajoen seurakunta, Euran seurakunta, Harjavallan seurakunta, Huittisten seurakunta, Kokemäen seurakunta, Nakkilan seurakunta, Rauman seurakunta sekä Säkylä-Köyliön seurakunta.